钦定古今图书集成/明伦汇编/家范典/第095卷 > 《智论》前人
## 钦定古今图书集成/明伦汇编/家范典/第095卷 > 《智论》前人

征君忧二姬之谗，复说韩王曰：“夫尺蠖蜉蝤，同出于
阳，而不为尺蠖之鸣；黄雀蜻蜓，同翔于空而不为黄
雀之举；鲲鱼蝮蛇，同潜于水而不为鲲鱼之化。若此
者，岂限于物力哉？气使然也。故蜉蝤之安于默，蜻蜓
之限于飞，蝮蛇之困于游者，彼亦乌知尺蠖之鸣，黄

则必慕，慕则必倾焉。惟人灵觉于物，故无大愚，亦无
大智。无大智故有知而不慕，有慕而不倾，有倾而不
殆，有殆而不穷，穷则必复。若元王素主之于凡庶。惟
无所大知，是以贱而莫知其所以贵，贫而莫知其所
以冨，陋而莫知其所以扬，劳而莫知“其所以逸，困而
莫知其所以亨”，变化若神，动静若运。凡庶惟群处，嚣
嚣然以颙之尔矣。昔傲象之于重华也，无大智，故得
以靖而不夷；魋虎之于仲尼也，无大智，故得以康而
不陨；项籍之于高祖也，无大智，故得以兴而不复。虽
德与智合，以光耀于天下，而铭伟功，亦命使之然也。
岂惟元王素主之异“于凡庶哉？今有愚夫，老于田野，
与子孙守十金之产，而盗贼不攘其室者，亦盗贼无
大智也，况于受命之主乎！”今贤王居必伯之国，受世
昌之封，膏腴之沃壤七百馀里，虽周之申伯、邓侯，未
有若贤王之隆也。夫南阳虽封于先王，而实天之所
赐，贤王欲乘而兴之，甚易也。以贤王之明，而失可伯
之时，“是使齐桓、晋文笑于前，秦孝公、齐威王议于后，
无乃弃天之赐，而削先王之封乎？愿王恭礼天下之
士，以结其心，远内嬖之谗，以清其志，则天下士必奋
然乐为之用，而贤王之名尊矣。此鄙臣之所以惋恋
而长叹也。王其熟虑焉。”韩王曰：“善。”